ম্যাক্স পেইন ৩

**ম্যাক্স পেইন ৩** () হলো ২০১২ সালে মুক্তিপ্রাপ্ত একটি থার্ড-পারসন শুটার ভিডিও গেম, যা রকস্টার গেমস দ্বারা তৈরি ও প্রকাশিত। এটি ২০০৩ সালের *[[ম্যাক্স পেইন ২: দ্য ফল অফ ম্যাক্স পেইন]]*-এর সিক্যুয়েল এবং ম্যাক্স পেইন সিরিজের তৃতীয় ও সর্বশেষ কিস্তি। এই গেমটি সিরিজের আগের গেমগুলোর 'নব্য-নোয়ার' স্টাইল ধরে রাখলেও এর পরিবেশ ও প্রেক্ষাপটে আমূল পরিবর্তন আনা হয়েছে।

## গেমপ্লে
রকস্টার গেমস এই কিস্তিতে গেমপ্লে মেকানিক্সকে আরও আধুনিক ও বাস্তবসম্মত করেছে:
* **উন্নত বুলেট টাইম:** আগের মতো সময়কে ধীর করে দেওয়ার পাশাপাশি এতে নতুন 'কিলক্যাম' (Kill-cam) যোগ করা হয়েছে, যা শত্রুকে শেষ গুলি করার দৃশ্যটি সিনেমাটিক স্টাইলে দেখায়।
* **শুটিং মেকানিক্স:** গেমে কভার সিস্টেম যুক্ত করা হয়েছে, যাতে ম্যাক্স দেয়াল বা বস্তুর আড়ালে থেকে গুলি করতে পারে। 
* **ইউফোরিয়া ইঞ্জিন:** বাস্তবসম্মত শারীরিক মুভমেন্টের জন্য এতে উন্নত ইউফোরিয়া ফিজিক্স ব্যবহার করা হয়েছে, যার ফলে ম্যাক্সের দৌড়ানো, লাফানো এবং আঘাত পাওয়া অনেক বেশি প্রাণবন্ত মনে হয়।
* **মাল্টিপ্লেয়ার:** ম্যাক্স পেইন সিরিজে প্রথমবারের মতো মাল্টিপ্লেয়ার মোড যুক্ত করা হয়েছে।

## কাহিনীসংক্ষেপ
ম্যাক্স পেইন ২: দ্যা ফল অফ ম্যাক্স পেইন এর ঘটনার নয় বছর পর ম্যাক্স এনওয়াইপিডি থেকে অবসরে যায় ও নিউজার্সির হোবোকেন এলাকায় এক স্থানীয় একটি বারে মদপান করে তার সময় কাটায়। একদিন একটি তুচ্ছ ঘটনাকে কেন্দ্র করে শহরের নবাগত একটি গ্যাং ডি মার্কো এর সদস্য টনি ম্যাক্সকে হত্যার চেষ্টা করে (মূলত ম্যাক্স টনির পরিবারকে নিয়ে বাজে মন্তব্য করার কারণে টনি ম্যাক্সের ওপর ক্ষিপ্ত হয় এবং সে ম্যাক্সকে হত্যার চেষ্টা করে)। ঠিক এই সময়ে এক অপরিচিত ব্যক্তি টনির দিকে অস্ত্র তাক করে তাকে ঐ স্থান থেকে চলে যেতে বলে ও সে ম্যাক্সকে দেখে বলে-

"ম্যাক্স পেইন! বহুবছর পর তোমার সাথে দেখা কেমন আছো আর এখানে কি করছ?"

ম্যাক্স প্রথমে তাকে চিনতে না পারলে পরে জানতে পারে ঐ অপরিচিত লোক একসময়ে ম্যাক্সের বন্ধু ছিল ও তার নাম রাউল পাসোস। পাসোস তাকে জানায় সে একসময়ে সে ও ম্যাক্স উভয়ই এনওয়াইপিডি একাডেমীতে ছিল ও সে ম্যাক্সের দক্ষতা জানত। একদিন সে ম্যাক্সকে একটি চাকরির প্রস্তাব দেয়: ব্রাজিলে এক ধনী পরিবারের দেহরক্ষী হিসাবে কাজ করতে হবে। পাসোস জানে যেহেতু ম্যাক্স একজন দক্ষ পুলিশ কর্মকর্তা তাই সে এই কাজ করতে পারবে। কিন্তু ম্যাক্স তার প্রস্তাবে রাজি হয় না। আর ঠিক এই সময়ে ঐ একদল ডি মার্কো গ্যাং সদস্য ম্যাক্স ও পাসোসকে হত্যার জন্য পুনরায় ঐ বারে প্রবেশ করে কিন্তু একটি মেয়ে তাদের আটকানোর চেষ্টা করে কিন্তু টনি তাকে পিস্তল দিয়ে গালে আঘাত করলে ম্যাক্স টনিকে গুলি করে হত্যা করে। যার ফলে ঐ বারে ব্যাপক গোলাগুলি হয় এবং ম্যাক্স ও পাসোস ঐ গ্যাং সদস্যদের নির্মূল করতে সক্ষম হয় ও ম্যাক্স পাসোসকে তার আবাসিক ভবনে নিয়ে যায়।   

পরে পাসোস ম্যাক্সের কাছ থেকে জানতে পারে যে বখাটে ছেলেকে ম্যাক্স গুলি করে হত্যা করেছিল সে আসলে নিউজার্সির এক প্রভাবশালী মাফিয়া অ্যান্থোনি ডি মার্কোর বড় ছেলে। এদিকে অ্যান্থোনি তার একমাত্র ছেলে টনির মৃত্যুর জন্য ম্যাক্সকে দায়ী করে এবং ম্যাক্সকে ওপর ১ কোটি মার্কিন ডলারের বাউন্টি লাগিয়ে দেয় যার ফলে নিউজার্সির সকল গ্যাং সদস্য ম্যাক্সকে হত্যার জন্য প্রস্তুতি নিতে থাকে। এরপর ম্যাক্স এক পর্যায়ে পাসোসের ঐ চাকরির প্রস্তাব গ্রহণ করে ও শহরের একটি কবরস্থানে তার স্ত্রী সন্তানের সমাধিতে শেষ বিদায় জানায় কিন্তু তার দুইজন ঐ গ্যাং সদস্যদের খপ্পরে পরে কিন্তু ম্যাক্স ও পাসোস তাদের সকলকে নির্মূল করতে সক্ষম হয় ও তারা দুইজন এই শহর থেকে চলে যাওয়ার সিদ্ধান্ত নেয়। এই ঘটনার কয়েকদিন পর ম্যাক্স ও পাসোস ব্রাজিলের সাও পাওলোতে চলে যায়।  

২০১২ সালে ম্যাক্স ও পাসোস সাও পাওলোর সবচেয়ে ধনী পরিবার ব্রাঙ্কো পরিবারের হয়ে কাজ করা শুরু করে যে পরিবারে তিন ভাই- রদ্রিগো (ব্রাঙ্কো পরিবারের প্রধান ও তাদের একমাত্র প্রতিষ্ঠান ফ্যাব্রিকাস ব্রাঙ্কোর প্রধান), ভিক্টর (রদ্রিগোর ছোট ভাই ও এক স্থানীয় রাজনৈতিক নেতা) ও সর্বশেষ মার্সেলো (রদ্রিগোর ছোট ভাই সে সবসময়ে আনন্দ করে তার সময় কাটায়) একদিন রদ্রিগোর একটি পার্টিতে ম্যাক্স ও পাসোস তাদের নিরাপত্তার দায়িত্ব পায় যেখানে ম্যাক্স রদ্রিগো ও তার স্ত্রী ফাবিয়ানাকে নিরাপত্তার কাজে নিয়োজিত হয়। কিন্তু একদল গ্যাং সদস্য রদ্রিগোর পার্টিতে অতর্কিত আক্রমণ চালিয়ে রদ্রিগো ও ফাবিয়ানাকে অপহরণ করার চেষ্টা করে কিন্তু ম্যাক্স ঐ গ্যাং সদস্যদের নির্মূল করে রদ্রিগো ও ফাবিয়ানাকে বাঁচাতে সক্ষম হয়। 

এই ঘটনার কিছুদিন পর রদ্রিগোর স্ত্রী ফাবিয়ানা তার ছোট বোন জিওভানা ও দুলাভাই মার্সেলোর সাথে তাদের এক ব্যক্তিগত হেলিকপ্টারে করে শহরের একটি নাইটক্লাবে যায়। ফাবিয়ানা এই সাহসী কর্মকাণ্ডের জন্য ম্যাক্সকে প্রশংসা করে ও তার বোনের সাথে ম্যাক্সকে পরিচয় করিয়ে দেয়। অবশেষে তারা ঐ নাইটক্লাবে চলে যায় ও তারা অনেক আনন্দ করে। কিন্তু এক পর্যায়ে একদল গ্যাং সদস্য (যারা ইতোপূর্বে রদ্রিগোর পার্টিতে আক্রমণ করেছিল) এখানে অতর্কিত আক্রমণ চালিয়ে ফাবিয়ানা ও জিওভানাকে তাদের সাথে নিয়ে যায়। ম্যাক্স ঐ সকল গ্যাং সদস্যদের নির্মূল করে জিওভানাকে বাঁচাতে সক্ষম হয় কিন্তু ঐ গ্যাং সদস্য ফাবিয়ানাকে অপহরণ করে তাদের সাথে নিয়ে যায়। এখানে ম্যাক্স জানতে পারে জিওভানা আসলে পাসোসের প্রেমিকা। এই ঘটনার পর একদিন রদ্রিগোর কাছে চিঠি আসে যেখানে লেখা আছে ফাবিয়ানাকে জীবিত ফেরত চাইলে ৩ কোটি মার্কিন ডলার মুক্তিপণ দিতে হবে। এই চিঠি থেকে ম্যাক্স ও পাসোস রদ্রিগোর কাছ থেকে জানতে পারে রদ্রিগোর পার্টিতে আক্রমণকারী এবং যারা ফাবিয়ানাকে অপহরণ করে নিয়ে গেছে তার আসলে এই শহরের এক কুখ্যাত বিপদজনক গ্যাং কমান্ডো সোম্ব্রা যারা শহরে মাদক ব্যবসার সাথে জড়িত। রদ্রিগোর এই চিঠি পাবার পর হতাশ হয়ে পরে ও ভিক্টর তার বড় ভাইকে বলে-  

"আমরা তো কোনদিন আগে এভাবে মুক্তিপণের টাকা দেই নি। জানি না ভবিষ্যতে আমাদের কি হবে। বাবা মৃত্যুর আগে অনেক সম্পদ আমাদেরকে দিয়ে গেছেন আর এই জন্য কেউ না কেউ আমাদেরকে প্রতিবার টার্গেট করছে।"

এখানে ভিক্টর জানতে পারে ম্যাক্স কোন সমঝোতায় অভ্যস্ত নয় যে সে ঐ অপহরণকারীদের সাথে সমঝোতা করবে। এক পর্যায়ে বাধ্য হয়ে রদ্রিগো ম্যাক্স ও পাসোসের হাতে টাকাভর্তি ব্যাগ তুলে দেয়। ম্যাক্স ও পাসোস ঐ টাকাভর্তি ব্যাগ নিয়ে শহরের এক ফুটবল স্টেডিয়ামে চলে যায় যেখানে ঐ কমান্ডো সোম্ব্রার লোকেরা তাদের জন্য অপেক্ষা করছিল। ঐ গ্যাং সদস্যরা যখন টাকা নিতে যাচ্ছিল তখনই এক অস্ত্রধারী লোকেরা তাদের ওপর নির্বিচারে গুলি চালালে ফলে কমান্ডো সোম্ব্রার এক সদস্য নিহত হয় ও ম্যাক্স গুরুতর আহত হয়। পরে পাসোস ম্যাক্সের ডান হাত থেকে গুলি বের করে বান্ডেজ লাগিয়ে দেয় ও ঐ আক্রমণকারীদের প্রতিহত করে। কিন্তু এক পর্যায়ে তারা দুইজন জানতে পারে যারা এখানে আক্রমণ করেছিল তারা একটি বেসামরিক গ্যাং ক্রাচা প্রেটোর লোক এবং সিসিটিভি ফুটেজ থেকে জানতে পারে ঐ ক্রাচা প্রেটোর লোকেরা কমান্ডো সোম্ব্রার লোকদের কাছ থেকে ঐ টাকাভর্তি ব্যাগ ছিনিয়ে নেয় ও তাদের গুলি করে হত্যা করে। এদের কথোপকথন থেকে ম্যাক্স ও পাসোস জানতে পারে ফাবিয়ানাকে কমান্ডো সোম্ব্রার লোকেরা শহরে তিয়েত্তে নদীর কাছে বন্দি করে রেখেছে এবং তাদের গ্যাঙ্গের প্রধান সেরানো। অতঃপর ম্যাক্স ও পাসোস ফাবিয়ানাকে খুঁজতে তিয়েত্তে নদীর কাছে এক এলাকায় চলে যায় এখানে ম্যাক্স সকল গ্যাং সদস্যদের নির্মূল করে। কিন্তু এক পর্যায়ে ফাবিয়ানা ম্যাক্সকে দেখে ফেলে। যার ফলে সেরানোর লোকেরা ম্যাক্সের উপস্থিতি টের পেয়ে যায় ও ম্যাক্সের ওপর অতর্কিত আক্রমণ করে। ম্যাক্স ও পাসোস ঐ সকল গ্যাং সদস্যদের নির্মূল করলেও ফাবিয়ানাকে উদ্ধার করতে ব্যর্থ হয় কারণ সেরানোর লোকেরা ফাবিয়ানাকে তাদের সাথে নিয়ে চলে যায়।

এই ঘটনার পর যখন রদ্রিগো জানতে পারে যে তারা দুইজন ফাবিয়ানাকে উদ্ধার করতে পারেনি তখন রদ্রিগো ম্যাক্স ও পাসোসের ওপর ক্ষিপ্ত হয় কিন্তু তারা দুইজন জানায় তারা সর্বাত্মক চেষ্টা করেছিল ফাবিয়ানাকে উদ্ধার করতে কিন্তু ব্যর্থ হয়। এটা জানার পর ভিক্টর তার ভাই রদ্রিগোকে জানায় এই দুইজনকে দিয়ে আর এই কাজ করানো যাবে না ও ভিক্টর রদ্রিগোকে ইউএফই (সাও পাওলো পুলিশের বিশেষায়িত ইউনিট) এর ৫৫তম ব্যাটালিয়নের অধিনায়ক আর্মান্দো বেকারের সাথে পরিচয় করিয়ে দেয়। বেকার রদ্রিগোকে জানায় যারা ফাবিয়ানাকে তুলে নিয়ে নিয়ে গেছে বেকার তাদেরকে খুঁজে বের করবে। রদ্রিগো প্রথমে বিশ্বাস না করলে পরে তার ভাইয়ের কথা বুঝতে পারে। অতঃপর ভিক্টর বেকার মার্সেলো ও পাসোস রদ্রিগোর অফিস ত্যাগ করে অন্য স্থানে চলে যায়। ম্যাক্স রদ্রিগোর কাছে এই ঘটনার কারণ জানতে চাইলে রদ্রিগো ম্যাক্সকে তার অতীতের কথা জানায় ও জানায় ফাবিয়ানা তার সম্পত্তির জন্য তাকে বিয়ে করেছিল। এখানে রদ্রিগোর অফিস সহকারী রদ্রিগোকে জানায় দ্যা সিলভা নামে এক পুলিশ কর্মকর্তা তার সাথে দেখা করতে চায় কিন্তু রদ্রিগো না করে দেয়। ম্যাক্স ও রদ্রিগোর কথোপকথনের এক পর্যায়ে অফিসে সাইরেন বেজে উঠে তখনই রদ্রিগো সিসিটিভিতে দেখে অস্ত্রধারী লোকেরা এখানে আক্রমণ জন্য এসেছে রদ্রিগো তার আইটি বিশেষজ্ঞ গ্যাব্রিয়েলকে ডাকলে গ্যাব্রিয়েল তাকে জানায় সার্ভারে সমস্যা আছে ও সার্ভার রুমে ঠিক করতে পারলে সব ঠিক হবে। ম্যাক্স রদ্রিগোকে নিরাপদ স্থানে যেতে বলে। অতঃপর ম্যাক্স কিছু আক্রমণকারীকে নির্মূল করে যার ফলে গ্যাব্রিয়েল সার্ভার রুমে সবকিছু সচল করে দেয়। অতঃপর ম্যাক্স জানতে পারে এখানে যারা আক্রমণ চালিয়েছে তার ক্রাচা প্রেটোর সদস্য। অতঃপর ঐ ক্রাচা প্রেটোর একদল সদস্য এখানে আক্রমণ করলে অফিসে ব্যাপক ক্ষতিসাধন হয় কিন্তু আক্রমণকারীরা ম্যাক্সের হাতে নিহত হয়।  

অতঃপর ম্যাক্স লক্ষ্য করে তার এক অফিস সহকারী রদ্রিগোকে ডাকছে কিন্তু কোন উত্তর পায় না। অতঃপর ম্যাক্স রদ্রিগোর অফিসে গেলে ম্যাক্স রদ্রিগোর মরদেহ দেখে বুঝতে পারে কেউ একজন রদ্রিগোকে মাথায় গুলি করে হত্যা করেছে ও ম্যাক্স লক্ষ্য করে এখানের সিসিটিভি ফুটেজ নেই। অতঃপর ম্যাক্স ডেস্ক থেকে ফাবিয়ানার ছবি নেয় ও সে যখনই নিচে তাকায় তখন এখানে একটি বোমা দেখে রদ্রিগোর অফিস থেকে পালানোর চেষ্টা করে ও এখানে ভয়াবহ বিস্ফোরণ হয় যার ফলে সমগ্র ফ্যাব্রিকাস ব্রাঙ্কো ধ্বংসস্তুপে পরিণত হয় ও ম্যাক্স আহত হয়। সর্বশেষে ম্যাক্স এক আহত ক্রাচা প্রেটোর এক সদস্যকে জিজ্ঞাসা করে সে এখানে কেন আক্রমণ করতে এসেছে ও রদ্রিগোকে কেন হত্যা করল। ঐ ব্যক্তি জানায় ক্রাচা প্রেটো শুধুমাত্র ম্যাক্সকে হত্যার উদ্দেশ্যে এখানে আক্রমণ চালায় কারণ তাদের অনেক লোক নিহত হয়েছিল (মূলত একটি ফুটবল স্টেডিয়ামে ম্যাক্সের গুলিতে ক্রাচা প্রেটোর অনেক সদস্য নিহত হলে এর প্রতিশোধ নিতে ঐ ক্রাচা প্রেটো রদ্রিগোর অফিসে আক্রমণ চালায় কারণ তারা জানতে পারে যে ম্যাক্স রদ্রিগোর অফিসে আছে)। এরপর ম্যাক্স ঐ লোকটির কাছে ফাবিয়ানার ব্যাপারে জানতে চাইলে ঐ লোকটি জানায় কমান্ডো সোম্ব্রার লোকেরা ফাবিয়ানাকে শহরের নোভা এস্পেরান্সা ফাভেলায় (এখানে ফাভেলা বলতে বস্তি এলাকা বুঝানো হয়েছে) বন্দি করে রেখেছে। 

ম্যাক্স এই ঘটনার পর নিজেকে দোষী মনে করে মদপান করা ছেঁড়ে দেয় ও নিজের মাথা কামিয়ে ফেলে অর্থাৎ সে তার মাথার সব চুল কেটে ফেলে। অতঃপর ম্যাক্স ভিক্টরকে জানায় ফাবিয়ানা নোভা এস্পেরান্সায় বন্দি আছে। ভিক্টর ম্যাক্সকে ফাবিয়ানাকে সম্পূর্ণ অক্ষত অবস্থায় উদ্ধার করতে নির্দেশ দেয়। ম্যাক্স অতঃপর ঐ স্থানে যায় কিন্তু একদল গ্যাং তার সমস্ত কিছু কেড়ে নেয়। এখানে ম্যাক্স উইলসন দ্যা সিলভা (যে পুলিশ কর্মকর্তা রদ্রিগোর মৃত্যুর পূর্বে রদ্রিগোর সাথে দেখা করতে চেয়েছিল) নামে এক গোয়েন্দা কর্মকর্তার সাথে পরিচয় হয়। দ্যা সিলভা ম্যাক্সকে জানায় রদ্রিগো আজ থেকে বহু বছর আগে ক্রাচা প্রেটোর সাথে কিছু অবৈধ চুক্তি করেছিল যাতে রদ্রিগো সাও পাওলোর কিছু এলাকা খালি করে তার ব্যবসা প্রতিষ্ঠান করতে পারে। ম্যাক্স এখানে জানতে পারে ক্রাচা প্রেটোর প্রধান অ্যালভেরো নেভেস যে ব্রাজিলে সমস্ত অপকর্ম পরিচালনা করে। দ্যা সিলভা ম্যাক্সকে সতর্ক থাকতে বলে ও এখান থেকে চলে যায়। অতঃপর ম্যাক্স এই এলাকায় সমস্ত গ্যাং যেমন ফিলোস দে অগুম, ট্রোপা জেড ও সর্বশেষ কমান্ডো সোম্ব্রাদের বিরুদ্ধে যুদ্ধ করে ও সকল গ্যাং সদস্যকে নির্মূল করে।

অতঃপর ম্যাক্স সেরানোর আস্তানায় পৌছায়। ম্যাক্স এখানে পৌছায় লক্ষ্য করে সেরানো ফাবিয়ানার সাথে তার দুলাভাই মার্সেলো ও তার ছোট বোন জিওভানাকেও বন্দি করে রেখেছে (কারণ মার্সেলো ও জিওভানা ফাবিয়ানাকে ছাড়ানোর জন্য ঐ এলাকায় গেলে সেরানো তাদের দুইজনকে হাতেনাতে ধরে ফেলে। মার্সেলো তাদের মুক্তিপণের টাকাভর্তি ব্যাগ দিলেও সেরানো তাদের আটক করে ব্রাঙ্কোদের কাছ থেকে আরও পয়সা দাবি করে)। ম্যাক্স তাদের উদ্ধার করতে গেলে সেরানোর লোকেরা ম্যাক্সকে আটক করে ও সেরানো ম্যাক্সের চোখের সামনে ফাবিয়ানাকে গুলি করে হত্যা করে। সেরানোর লোকেরা যখন ম্যাক্সকে হত্যা করতে যাবে তখনই ইউএফই এখানে অতর্কিত আক্রমণ করে যার ফলে তারা ম্যাক্সকে রেখে এই স্থান থেকে পালিয়ে যায়। ম্যাক্স তাদের এক লোককে ঘায়েল করে জানতে পারে ইউএফই নোভা এস্পেরান্সায় অভিযান শুরু করে। কিন্তু তাদের একদল সদস্য ম্যাক্সের ওপর গুলি চালায়। ম্যাক্স আত্মরক্ষার্থে গুলি চালায় যার ফলে ইউএফই এর অনেক সদস্য নিহত হয়। অতঃপর ম্যাক্স লক্ষ্য করে ইউএফই এখানে অভিযান চালিয়ে গ্যাং সদস্যদের পাশাপাশি অনেক নিরীহ বাসিন্দাদের আটক করছে এবং এক পর্যায় লক্ষ্য করে কিছু লোককে ইউএফই এখানে ক্রাচা প্রেটোর লোকদের হাতে বেআইনিভাবে তুলে দেয় ও এর উপপ্রধান মিলো রেগোর লোকেরা মার্সেলো ও জিওভানাকে তার সামনে নিয়ে আসে। রেগোর এক লোক মার্সেলোকে জীবন্ত পুড়িয়ে হত্যা করে (আসলে মার্সেলো ক্রাচা প্রেটো কুকীর্তি জেনে যাওয়ার ফলে রেগোর এক লোক তাকে পুড়িয়ে হত্যা করে)। ম্যাক্স এখানে রেগোকে হত্যা করে জিওভানাকে বাঁচায়। অতঃপর তারা দুইজন এখান থেকে পালিয়ে একটি বাসস্ট্যান্ডের কাছে যায়।

কিন্তু এখানে তারা দুইজন কুখ্যাত ক্রাচা প্রেটোর খপ্পরে পরে। ম্যাক্স এখানে সকল ক্রাচা প্রেটোর সৈনিকদের প্রতিহত করতে সক্ষম হয় ও জিওভানা পাসোসকে ফোন করলে পাসোস হেলিকপ্টারে করে জিওভানাকে সাথে নিয়ে পালিয়ে যায় কিন্তু ম্যাক্সকে ফেলে রেখে চলে জায়।আর তখনই দ্যা সিলভা ম্যাক্সকে তার গাড়িতে করে নিয়ে যায়। দ্যা সিলভা ম্যাক্সকে জানায় যে পাসোস ম্যাক্সকে এখানে চাকরিতে ঢুকিয়েছিল আসলে সে ম্যাক্সের আগমনের পূর্বে রদ্রিগোর ছোট ভাই ভিক্টরের হয়ে কাজ করত ও ভিক্টর মোটা অঙ্কের বেতনের বিনিময়ে পাসোসকে দিয়ে ছোটখাটো কাজ করাত এমনকি যে বিমানে করে পাসোস যুক্তরাষ্ট্রে গিয়েছিল তার টিকিটের পয়সা ভিক্টরই দিয়েছিল। এখানে সে ম্যাক্সের কাছ থেকে জানতে চায় যে ম্যাক্স ও পাসোস যদি রদ্রিগোর হয়ে কাজ করে তাহলে পাসোস ভিক্টরের কাছ থেকে পয়সা পায় কেন। এটা শুনে বুঝতে পারে ভিক্টর ও পাসোস তাকে ব্যবহার করেছিল (মূলত ভিক্টর এখানে ম্যাক্সকে অন্তর্ভুক্ত করে যাতে ব্রাঙ্কো পরিবার তার সমস্ত কুকীর্তির বোঝা ম্যাক্সের ওপর চাপিয়ে দিতে পারে)।  

দ্যা সিলভা এক পর্যায়ে তার কাছে জানতে চায় কয়েকমাস আগে পানামায় তার সাথে কি হয়েছিল। ম্যাক্স তাকে জানায় পানামায় সে মার্সেলোর নিরাপত্তার কাজে নিয়োজিত ছিল ও একটি প্রমোদতরীতে মার্সেলোর এক বন্ধু ড্যাফনি বার্নস্টাইনের একটি পার্টিতে মার্সেলো গিয়েছিল কিন্তু এইউপি নামে এক বিদ্রোহীগোষ্ঠীর আক্রমণে ম্যাক্স ও পাসোস মার্সেলোকে বাঁচাতে পারলেও ঐ স্থানে আগত অতিথিরা সেখানে মারা যায়। এর দ্যা সিলভা ম্যাক্সকে জানায় ইউএফই ও ক্রাচা প্রেটো নোভা এস্পেরান্সা থেকে যাদের ধরে নিয়ে এসেছিল এই আটককৃতদের একাংশকে ক্রাচা প্রেটো শহরের এক পরিত্যক্ত ৫ তারকা হোটেলে বন্দি করে রেখেছে সে ম্যাক্সকে খোঁজ নিতে বলে এখানে আসলে কি হচ্ছে। অতঃপর ম্যাক্স এই হোটেলে প্রবেশ করে। এই হোটেলে প্রবেশ করে ম্যাক্স জানতে পারে ইউএফই ও ক্রাচা প্রেটো যাদেরকে ঐ বস্তি থেকে এখানে নিয়ে এনেছিল এই আটককৃতদের শরীর থেকে অঙ্গপ্রত্যঙ্গ বের করা হয় ও বুঝতে পারে অঙ্গপ্রত্যঙ্গ পাচারের এর সাথে ক্রাচা প্রেটোর পাশাপাশি ব্রাঙ্কো পরিবার কোন না কোনভাবে জড়িত এবং এখানে ম্যাক্স সেরানোকে (মূলত সেরানো এই ব্রাঙ্কোদের অপকর্মের জন্য রদ্রিগো ও ফাবিয়ানাকে অপহরণ করার চেষ্টা করেছিল কিন্তু সর্বশেষে সে ফাবিয়ানাকে হত্যা করে) দেখতে পায়। ম্যাক্স সেরানো ও বাকি আটককৃত লোকদের নিরাপদে স্থানে চলে যেতে বলে। 

ম্যাক্স এখানে আর্থুর ফিশার নামে এক চিকিৎসকের সামনে মুখোমুখি হয়। ম্যাক্স তার কাছ থেকে জানতে চায় সে এখানে কি করছে। তখন ফিশার ম্যাক্সকে জানায় ঐ ক্রাচা প্রেটোর লোকেরা তাকে দিয়ে ঐ বন্দিদের শরীর থেকে অঙ্গপ্রত্যঙ্গ তাদের শরীর থেকে বের করায় ও সে ম্যাক্সকে বিপুল পরিমাণ টাকা দেয় ও সে ম্যাক্সকে সাহায্য করার প্রতিশ্রুতি দেয়। ঠিক তখনই সেরানো এখানে চলে আসে ও সেরানো ফিশারকে গলা কেটে হত্যা করে। অতঃপর ম্যাক্স কিছু বোমা সংগ্রহ করে এই ভবনের পিলারে বোমা পুঁতে রাখে। অতঃপর সে ঐ ক্রাচা প্রেটোর মুখোমুখি হয়। এখানে তুমুল গোলাগুলি হয় ও সব ক্রাচা প্রেটোর লোকেরা নিহত হয় ও বোমা বিস্কোরণ হলে ভবনের একাংশ ধসে পরে ও ম্যাক্স মাটিতে পরে যায়। আর এই সময় ক্রাচা প্রেটোর প্রধান নেভেস ম্যাক্সের দিকে অস্ত্র তাক করে বলে-

"আমি তোমাকে আগেই বলেছিলাম এই শহর তোমার জন্য নিরাপদ নয়। এখন তুমি মজাটা বুঝবে।"

এই বলে যখন সে ম্যাক্সকে হত্যা করতে যাবে ঠিক তখনই পাসোস নেভেসকে গুলি করে হত্যা করে। এখানে ম্যাক্স পাসোসের ওপর ক্ষিপ্ত হয়ে বলে যে সে এখানে কেন এসেছে। পাসোস জানায় সে ম্যাক্সকে বাঁচাতে এসেছে এবং সে ম্যাক্সকে ভিক্টরের কুকীর্তি সম্পর্কে জানায় এবং আরও জানায় ভিক্টর ও মার্সেলো মূলত রদ্রিগোকে উচিত শিক্ষা দেয়ার উদ্দেশ্যে এই কাজ করেছিল ও পাসোস এবং ম্যাক্সকে এই কাজ করার জন্য চাপ প্রয়োগ করেছিল। অতঃপর ম্যাক্স ও পাসোস এই স্থান থেকে চলে যায় ও ঐ হোটেল ভবন ধসে পরে (মূলত ম্যাক্স এই স্থানে বোমার সুইচ অন করলে বোমা বিস্কোরিত হয়ে সমগ্র ভবন ধসে পরে)। এই ঘটনার পর ম্যাক্স পাসোসকে ক্ষমা করে দেয় ও জিওভানা ঐ পরিবারের কুকীর্তি সম্পর্কে জানায় এবং সর্বশেষ পাসোস জিওভানার সাথে এই শহর ছেড়ে অন্য স্থানে চলে যায়।

দ্যা সিলভা জানায় এই সমস্ত কর্মকাণ্ড ভিক্টর ও বেকারের কাজ ও সে ম্যাক্সকে ঐ ইউএফই এর সদর দপ্তরে নিয়ে যায় ও সে এই কাজ ম্যাক্সকে দিয়ে করায় (কারণ ব্রাজিলের বিচার ব্যবস্থার মারাত্মক দুর্নীতির জন্য সে এই কাজ ম্যাক্সকে দিয়ে করায় কারণ তার পরিবার আছে আর এই কাজ করতে গিয়ে তার পরিবারের ক্ষতি হতে পারে। ম্যাক্সের যেহেতু পরিবার নেই তাই সে এই কাজ ম্যাক্সকে দিয়ে করায়)। ম্যাক্স ঐ স্থানে চলে আসলে ঐ ইউএফই এর সদস্যরা তাকে গ্রেফতার করে জানতে চায় সে এখানে কেন এসেছে। কিন্তু ম্যাক্স দুইজন ব্যক্তিকে অজ্ঞান করে ঐ স্থানে সকল ইউএফই সদস্যকে নির্মূল করে। অতঃপর ম্যাক্স ঐ স্থানে রদ্রিগোর অফিসের সিসিটিভি ফুটেজ খুঁজে পায় ও ফুটেজ দেখে বুঝতে পারে বাকমেয়ার নামে এক ইউএফই সদস্য রদ্রিগোকে গুলি করে হত্যা করে সিসিটিভি ফুটেজ নিয়ে গিয়েছিল যাতে ম্যাক্স জানতে না পারে। ম্যাক্স বাকমেয়ারকে গুলি করে হত্যা করে ও বেকারকে হাতেনাতে ধরে ফেলে কিন্ত ভিক্টর ম্যাক্সের দিকে অস্ত্র তাক করে বলে সে এসব কাজ করেছিল শুধুমাত্র তার ভাইয়ের মৃত্যুর শোককে কাজে লাগিয়ে সে আগামি মেয়র নির্বাচনে বিজয়ী হতে পারে ও সেই ক্রাচা প্রেটোর মাধ্যমে ঐ মুক্তিপণের পয়সা লুটপাট করেছিল। ম্যাক্স যখন ভিক্টরকে আটক করতে যাবে তখনই তারা দুইজন ম্যাক্সকে অচেতন করে সেখানে থেকে পালিয়ে যায়।

অতঃপর ম্যাক্স ও দ্যা সিলভা ভিক্টরকে ধাওয়া করে একটি বিমানবন্দরে যায়। কিন্তু ইউএফই ম্যাক্সের উপস্থিতি টের পেয় ম্যাক্সের ওপর গুলি চালায়। ম্যাক্স সকল ইউএফই সদস্যদের নির্মূল করে বেকারের মুখোমুখি হয়। বেকার তার লোকদের সাথে নিয়ে ম্যাক্সের ওপর আক্রমণ চালায়। ম্যাক্স তার লোকদের আক্রমণ প্রতিহত করে এবং বেকার যখন তার দিকে গ্রেনেড নিক্ষেপ করতে যায় তখন ম্যাক্স বেকারের ছোঁড়া গ্রেনেডে গুলি করে যার ফলে বেকার মারাত্মকভাবে আহত হয়ে পরে মারা যায়। কিন্তু ভিক্টর তার বিমানে করে পালাতে থাকে। অতঃপর ম্যাক্স ঐ গ্রেনেড লঞ্চার নিয়ে ভিক্টরের বিমানে সকল ইঞ্জিন ধ্বংস করে দেয় যার ফলে সে পালাতে পারে না ও তার বিমান ধ্বংস হয়ে যায়। ম্যাক্স তাকে মারতে গেলে দ্যা সিলভা ম্যাক্সকে বলে ভিক্টরকে আইনের মাধ্যমে শাস্তি দিতে হবে। ভিক্টর হাসতে থাকে কারণ সে মনে করে সে ছাড়া পাবে। ভিক্টরের অট্টহাসি শুনে ম্যাক্স তার পায়ে সজোরে লাথি বসায় যার ফলে তার পা ভেঙে পরে ও অর্থ পাচারের দায়ে ভিক্টর পুলিশের হাতে গ্রেফতার হয়।

এই ঘটনার কয়েক সপ্তাহ পর ম্যাক্স বাহিয়া রাজ্যের একটি সমুদ্র সৈকতে সময় কাটায়। সেখানে টিভির খবরে জানতে পারে ইউএফই এর ৫৫তম ব্যাটালিয়নকে আজীবন নিষিদ্ধ করা হয়েছে কারণ ইউএফই দীর্ঘদিন যাবত মানব পাচারের সাথে জড়িত ও একদিন হাজতে ভিক্টরের মরদেহ পাওয়া গেছে তবে কেউ নিশ্চিত না সে আত্নহত্যা করেছে নাকি কেউ তাকে হত্যা করেছিল। এই খবর দেখা পরে সে এখান থেকে চলে যায় ও ম্যাক্স তার স্বাভাবিক জীবন ফিরে পায়।

## চরিত্র

### প্রধান চরিত্র
* **ম্যাক্সওয়েল পেইন:** এই গেমে সে ম্যাক্স পেইন নামে সর্বাধিক পরিচিত। এনওয়াইপিডির এক কর্মকর্তা যে ২০০৩ সালের ক্লিনার্স কেসের নয় বছর পর এনওয়াইপিডি থেকে অবসরে যায় ও নিউজার্সির হোবকেনে বসবাস করতে শুরু করে। একদিন পাসোস নামে এক ব্যক্তি তাকে একটি ব্রাজিলে এক নিরাপত্তাকর্মীর চাকরির প্রস্তাব দেয়। সে প্রথমে রাজি না হলেও পরবর্তীতে ডি মার্কো গ্যাং এর সাথে সংঘর্ষের পর এক পর্যায়ে বাধ্য হয়ে ঐ প্রস্তাব গ্রহণ করে ও ব্রাজিলে পাসোসের সাথে ব্রাঙ্কো পরিবারের নিরাপত্তার দায়িত্ব নেয়। একদিন এই কাজ করতে গিয়ে সে এক ষড়যন্ত্রের মুখোমুখি হয় ও ভিক্টর ধরা পরলে সে পরবর্তীতে ব্রাজিলে স্থায়ী হয়ে যায়।
* **রাউল পাসোস:** সাবেক পুলিশ কর্মকর্তা ও ম্যাক্সের বন্ধু যে একদিন নিউজার্সিতে ম্যাক্সের কাছে গিয়ে ব্রাজিলে চাকরির প্রস্তাব দেয়। ম্যাক্স শুরুতে তার প্রস্তাবে রাজি না হলে একদিন ডি মার্কো ক্রাইম ফ্যামিলির ম্যাক্স ও তার ওপরে আক্রমণ করলে সে ম্যাক্সকে সহায়তা করে ও সে ম্যাক্সের সাথে ব্রাজিলে চলে যায় ও ব্রাঙ্কো পরিবারের জন্য কাজ করে। একদিন এই কাজ করতে ম্যাক্স ভিক্টরের কুকীর্তি সম্পর্কে জানতে পারে ও এটাও যখন জানতে পারে যে পাসোস ভিক্টরের হয়ে কাজ করে তখন তার সাথে ম্যাক্সের সম্পর্ক খারাপ হয়ে যায়। একদিন সে ম্যাক্সকে ঐ ব্রাঙ্কো পরিবারের কুকীর্তি সম্পর্কে জানায়। যার ফলে ম্যাক্স তাকে ক্ষমা করে ও সে তার প্রেমিকার সাথে সাও পাওলো ছেড়ে অন্য শহরে চলে যায়।
* **টনি ডি মার্কো:** নিউজার্সির কুখ্যাত ডি মার্কো ক্রাইম ফ্যামিলির এক সদস্য ও অ্যান্থোনির বড় ছেলে যে ম্যাক্সকে হত্যার চেষ্টা করে কারণ ম্যাক্স তার পরিবারকে নিয়ে বাজে মন্তব্য করেছিল। একদিন সে যখন একটি মেয়েকে আঘাত করে তখন ম্যাক্স তার বুকে গুলি চালালে সে নিহত হয়।
* **অ্যান্থোনি ডি মার্কো:** নিউজার্সির কুখ্যাত ডি মার্কো ক্রাইম ফ্যামিলির প্রধান যে তার বড় ছেলের মৃত্যুর জন্য ম্যাক্সকে দায়ী করে ও তার লোকদেরকে নির্দেশ দেয় ম্যাক্সকে হত্যা করতে কিন্তু ব্যর্থ হয়। ম্যাক্স পাসোসের সাথে নিউজার্সি থেকে ব্রাজিলে চলে যাওয়ার পর সে একসময়ের প্রভাবশালী গ্যাং পুঞ্চিনেলো ক্রাইম ফ্যামিলির বিরুদ্ধে সংঘর্ষে লিপ্ত হয়।
* **রদ্রিগো ব্রাঙ্কো:** ব্রাজিলের এক ধনী ব্যবসায়ী ও ফ্যাব্রিকাস ব্রাঙ্কোর প্রতিষ্ঠাতা যে ম্যাক্স ও পাসোসকে তার ব্যক্তিগত দেহরক্ষী হিসাবে নিয়োগ দেয়। একদিন সেরানোর লোকেরা যখন তাকে ও ফাবিয়ানাকে তার এক পার্টি থেকে তুলে নিয়ে যাওয়ার চেষ্টা করে তখন ম্যাক্স তাকে ও ফাবিয়ানাকে বাঁচাতে সক্ষম হয়। কিন্তু যখন তার স্ত্রী ফাবিয়ানা আবারও সেরানোর লোকদের হাতে বন্দি হয় তখন ম্যাক্স ও পাসোস সর্বাত্মক চেষ্টা করেও ফাবিয়ানাকে উদ্ধার করতে ব্যর্থ হয়।যার ফলে সে ম্যাক্স ও পাসোসের ওপর ক্ষিপ্ত হলে তার ভাই তাকে ইউএফই এর সহায়তা নিতে বলে। একদিন যখন ক্রাচা প্রেটো তার অফিসে আক্রমণ করে তখন সে বাকমেয়ারের গুলিতে নিহত হয়।
* **ফাবিয়ানা ব্রাঙ্কো:** রদ্রিগোর স্ত্রী ও পেশায় একজন মডেল যে নাইটক্লাবে গোলগুলি চলাকালে সেরানোর লোকদের হাতে অপহৃত হয় ও ম্যাক্স পরে যখন তাকে বাঁচাতে সেরানোর স্থানে যায় তখন সেরানো তাকে গুলি করে হত্যা করে।
* **মার্সেলো ব্রাঙ্কো:** রদ্রিগোর ছোট ভাই যে মুলত অলস ও বেকার প্রকৃতির ও আনন্দ করে মূল্যবান সময় নষ্ট করে। একদিন সে তার শ্যালিকা জিওভানার সাথে রদ্রিগোর স্ত্রী ফাবিয়ানাকে ছাড়াতে যখন নোভা এস্পেরান্সায় গিয়েছিল তখনই সেরানোর লোকেরা তাদের দুইজনকে ধরে ফেলে ও ফাবিয়ানাকে গুলি করে হত্যা করে। কিন্তু ইউএফই নোভা এস্পেরান্সায় অতর্কিত আক্রমণ চালালে সে ও জিওভানা এক পর্যায়ে ইউএফই এর কাছে হাতেনাতে ধরা পরে। ইউএফই তাকে ও জিওভানাকে ক্রাচা প্রেটোর হাতে তুলে দিলে ক্রাচা প্রেটোর এক সদস্য তাকে পুড়িয়ে হত্যা করে।
* **জিওভানা তাভেরেস:** ফাবিয়ানার ছোট বোন ও পাসোসের প্রেমিকা যে একদিন পাসোসের সাথে সাও পাওলো ছেড়ে অন্য শহরে চলে যায়।
* **উইলসন দ্যা সিলভা:** সাও পাওলো পুলিশের এক গোয়েন্দা কর্মকর্তা যে একদিন রদ্রিগোর সাথে দেখা করতে তার অফিসে চলে এসেছিল কিন্তু রদ্রিগো তাকে না করে দিয়েছিল। একদিন নোভা এস্পারান্সায় ম্যাক্স ফাবিয়ানাকে খুঁজতে আসলে ম্যাক্সের সাথে তার পরিচয় হয় ও সে ম্যাক্সকে ব্রাঙ্কো পরিবারের অতীত সম্পর্কে জানায়। একদিন সে ম্যাক্সকে ঐ ব্রাঙ্কো পরিবারের এক সদস্য ভিক্টরের কুকীর্তি সম্পর্কে জানায়। একদিন সে ম্যাক্সকে প্রমাণ সংগ্রহ করতে ইউএফই সদর দপ্তরে পাঠায়। একদিন সে ম্যাক্স যখন জানতে পারে ভিক্টর দেশ থেকে পালিয়ে যাওয়ার চেষ্টা করে তখন ম্যাক্স ও সে ভিক্টরের বিমান ধ্বংস করে যার ফলে ভিক্টর ধরা পরে।
* **সেরানো:** সাও পাওলোর কুখ্যাত কমান্ডো সোম্ব্রা এর প্রধান যে তার নির্দেশে তার লোকেরা ফাবিয়ানাকে অপহরণ করে নিয়ে যায় ও সে রদ্রিগোর কাছে ৩ কোটি মার্কিন ডলার মুক্তিপণ দাবি করে। এরপর ম্যাক্স যখন ফাবিয়ানাকে উদ্ধার করতে তার আস্তানায় পৌছালে তার লোকেরা ম্যাক্সকে ধরে ফেলে ও সে ফাবিয়ায়নাকে গুলি করে হত্যা করে। পরবর্তীতে ইউএফই এর ৫৫তম ব্যাটালিয়ন নোভা এস্পেরান্সায় অভিযান চালালে সে ইউএফই এর কাছে হাতেনাতে ধরা পরে। একদিন যখন ম্যাক্স একটি পরিত্যক্ত হোটেলে যায় তখন ম্যাক্স ঐ আটককৃত ব্যক্তিদের সাথে তাকে দেখে ফেলে ও ম্যাক্স তাকে হোটেল থেকে চলে যেতে বলে।
* **মিলো রেগো:** ব্রাজিলিয়ান সেনাবাহিনীর সাবেক এক সদস্য ও ক্রাচা প্রেটোর এক সদস্য যে সাও পাওলোতে তার সমস্ত অপকর্ম পরিচালনা করে ও একদিন তার নির্দেশে একদল ক্রাচা প্রেটো কমান্ডো সোম্ব্রার কাছ থেকে টাকাভর্তি ব্যাগ হাতিয়ে নেয়। একদিন তার লোকেরা যখন ইউএফই এর কাছ থেকে কিছু লোকদের বেআইনিভাবে নিয়ে নেয় তখন মার্সেলো ব্যাপারটি টের পেয়ে যায়। যার প্রেক্ষিতে তার লোকেরা মার্সেলোকে পুড়িয়ে হত্যা করে। সে যখন জিওভানাকে তার সাথে নিয়ে যেতে চায় তখন সে ম্যাক্সের হাতে নিহত হয়। তার মৃত্যুর পর ক্রাচা প্রেটো ম্যাক্সের ওপর আক্রমণ চালায় কিন্তু ব্যর্থ হয়।
* **অ্যালভেরো নেভেস:** সাও পাওলোর কুখ্যাত ক্রাচা প্রেটোর প্রধান ও সাবেক পুলিশ সদস্য যে সাও পাওলোতে তার সমস্ত অপকর্ম নিয়ন্ত্রণ করে। একদিন সে যখন জানতে পারে ম্যাক্স তার প্রধান সহকারী মিলো রেগোকে হত্যা করেছে তখন সে তার লোকদের ম্যাক্সকে হত্যা করার নির্দেশ দেয় কিন্তু তার লোকেরা ম্যাক্সের গুলিতে নিহত হয়। একদিন যখন ম্যাক্স একটি পরিত্যক্ত হোটেলে পৌছায় তখন ম্যাক্স লক্ষ্য করে সেই এই মানব পাচার পরিচালনা করে ও আটককৃতদের অঙ্গপ্রত্যঙ্গ বেআইনিভাবে পাচার করে দিচ্ছে। সে যখন ম্যাক্সকে হত্যা করতে যাবে তখন পাসোস তাকে গুলি করে হত্যা করে।
* **বাকমেয়ার:** সাও পাওলোর এক দুর্নীতিবাজ পুলিশ কর্মকর্তা ও ইউএফই এর উপ-প্রধান যে বেকারের প্রধান সহকারী। একদিন সে রদ্রিগোর পার্টিতে আক্রমণকারী সকল গ্যাং সদস্যকে নির্মূল করতে সক্ষম হয়। একদিন নোভা এস্পেরান্সা ইউএফই এর অভিযান চলাকালে সে নোভা এস্পেরান্সা থেকে আটককৃতদের একাংশকে ক্রাচা প্রেটোর বেআইনিভাবে হাতে তুলে দেয়। একদিন ম্যাক্স যখন রদ্রিগোর অফিসের সিসিটিভি ঘাটাঘাটি করে জানতে পারে সে রদ্রিগোর অফিসে ঢুকে রদ্রিগোকে হত্যা করে তখন সে ম্যাক্সের শত্রুর তালিকায় চলে আসে ও ম্যাক্সের সাথে তুমুল গোলাগুলিতে সে নিহত হয়।
* **আর্মান্দো বেকার:** সাও পাওলোর এক কুখ্যাত দুর্নীতিবাজ পুলিশ কর্মকর্তা ও ইউএফই এর ৫৫তম ব্যাটালিয়নের অধিনায়ক যে ভিক্টরের বন্ধু। একদিন যখন ম্যাক্স ফাবিয়ানাকে খুঁজতে নোভা এস্পেরান্সায় যায় তখন তার নির্দেশে ইউএফই সেখানে অভিযান চালায় ও গ্যাং সদস্যের পাশাপাশি নিরীহ কিছু লোককে গ্রেফতার করে। একদিন যখন ম্যাক্স জানতে পারে সে ক্রাচা প্রেটো ও ভিক্টরের সাথে মিলে বেআইনি কর্মকাণ্ড পরিচালনা করে তখন ম্যাক্স ইউএফই এর সদর দপ্তরে যায়। কিন্ত সে ও ভিক্টর ম্যাক্সের উপস্থিতি টের পেয়ে সেখানে থেকে পালিয়ে যায়। ম্যাক্স যখন একটি বিমানবন্দরে পৌছায় তখন সে ম্যাক্সকে আটকানোর চেষ্টা করে কিন্তু সে ম্যাক্সের হাতে নিহত হয়।
* **ভিক্টর ব্রাঙ্কো:** রদ্রিগোর ছোট ভাই ও এক স্থানীয় রাজনৈতিক নেতা যে সাও পাওলোর আগামী মেয়র নির্বাচনে দাঁড়ায়। একদিন সে যখন জানতে পারে ফাবিয়ানা নোভা এস্পারান্সায় বন্দি আছে সে ম্যাক্সকে নির্দেশ দেয় ম্যাক্স যেন ফাবিয়ানাকে জীবিত উদ্ধার করে। কিন্তু একদিন ম্যাক্স যখন দ্যা সিলভার কাছ থেকে তার কুকীর্তি জানতে পারে তখন সে ইউএফই এর সদর দপ্তরে পৌছায় কিন্তু সে ম্যাক্সকে ধরে ফেলে ও জানায় সেই এই কাজ করেছিল শুধুমাত্র নির্বাচনে জয়ী হওয়ার জন্য। একদিন সে যখন তার বিমানে করে পালিয়ে যাওয়ার চেষ্টা করে তখন এক পর্যায়ে সে পুলিশের কাছে হাতেনাতে ধরা পরে ও অর্থ পাচারের জন্য তার জেল হয় কিন্তু ম্যাক্স জানতে পারে হাজতে তার মরদেহ পাওয়া গেছে।

### অপ্রধান চরিত্র

* **গ্রেগ:** নিউজার্সির গোলগাথা সিমেট্রির এক পরিচ্ছন্নকর্মী যে সমাধিস্থলে গোলাগুলিতে নিহত হয়।
* **আর্থুর ফিশার:** একজন চিকিৎসক যে ক্রাচা প্রেটোর অধীনে আটককৃতদের শরীর থেকে অঙ্গপ্রত্যঙ্গ বের করে। একদিন সেরানো তার এই কর্মকাণ্ড জানতে পারে তখন সেরানো তাকে ধারলো অস্ত্র দিয়ে গলাকেটে হত্যা করে।
* **অ্যান্ডার্স ডেটলিং:** সাবেক মার্কিন পুলিশ কর্মকর্তা যে সপরিবারে ব্রাজিলে বসবাস করে।
* **ক্লাউডিও:** ব্রাজিলের এক জনপ্রিয় তারকা ফুটবলার যে নাইটক্লাবে গোলাগুলিতে নিহত হয়।
* **ড্যাফনি বার্নস্টাইন:** মার্সেলোর বন্ধু যে এইউপির আক্রমণে নিহত হয়।
* **ব্রিউয়ার:** ম্যাক্সের প্রতিবেশী।
* **কামিলা মাচাদো:** সাও পাওলো মেয়র নির্বাচনে ভিক্টরের প্রতিদ্বন্দ্বী প্রার্থী।
* **গ্যাব্রিয়েল আর্গুস:** আইটি বিশেষজ্ঞ যে রদ্রিগোর হয়ে কাজ করে।
* **ডেভ:** এক মার্কিন পর্যটক।
* **দানি:** কমান্ডো সোম্ব্রা গ্যাং এর সদস্য।
* **মুগার:** ট্রোপা জেড গ্যাং এর সদস্য।
* **মার্টি:** নিউজার্সির হোবকেনের এক স্থানীয় বারের মালিক।

## নির্মাণ ও প্রতিক্রিয়া
*ম্যাক্স পেইন ৩* মুক্তির পর সমালোচকদের কাছে অত্যন্ত প্রশংসিত হয়। এর শক্তিশালী কাহিনী, গ্রাফিক্স এবং গান (ব্যান্ড 'হেলথ' দ্বারা কম্পোজ করা) বিশেষভাবে প্রশংসিত হয়েছে। এটি প্রকাশের প্রথম সপ্তাহেই ৩ মিলিয়নেরও বেশি কপি বিক্রি হয়। সমালোচকরা মনে করেন, এটি একটি সফল ট্রিলজি বা ত্রয়ী সিরিজের যোগ্য সমাপ্তি।

## বহিঃসংযোগ
* 

বিষয়শ্রেণী:২০১২-এর ভিডিও গেম
বিষয়শ্রেণী:রকস্টার গেমসের গেম
বিষয়শ্রেণী:থার্ড-পারসন শুটার গেম
বিষয়শ্রেণী:ব্রাজিলের প্রেক্ষাপটে ভিডিও গেম